**KOULUTUSTIEDOTE**

**Koulutuskausi** Kesäkausi 05/2025 - 08/2024

**Koulutuspaikat** Merven kenttä Parolassa

Keinumäen kenttä Rengossa

**Hinnat** Koulutusmaksut laskutetaan Sporttisaitin kautta  
 sähköpostitse paikan varmistuttua.  
 **Maksathan laskun viitenumeroa käyttäen!**

**Rally-toko ratatreenit 30€/kesäkausi/ohjaaja**   
 (saa treenata useammalla koiralla)

**Näyttelytreeni 30€/kesäkausi/ohjaaja**

(saa treenata useammalla koiralla)

**Koiran kanssa harrastamisen perusteet -kurssi 50€/koirakko**

**Agilityn alkeisjatko Mervessä 80€/koirakko**

**Kisaavien agilitykurssi Mervessä 80€/koirakko**

**Ilmoittautumiset** Ilmoittautumiset kaikkiin koulutuksiin nettisivujen kautta

**Ilmoittautuminen on auki 14.4 - 30.4.2025**

Ilmoittautuminen koulutuksiin on sitovaa.

**HUOM!**

Rajallisten ryhmäpaikkojen vuoksi on koulutuksiin mahdollista ilmoittautua vain yhdelle ryhmäpaikalle per ohjaaja. Yhden ryhmäpaikan voi jakaa kahdelle koiralle. Jos talkoopisteesi riittävät voit hakea useampaan ryhmään.

**KOULUTUSRYHMÄT**

**MERVEN KENTTÄ, PAROLA**

| **MAANANTAI**  RALLY-TOKO RATATREENIT VOI-MES  17.30 - 19.00  Ryhmäkokoa ei rajoitettu Vastuuhenkilö: Elina Laine ja Anne Heinonen  Kuvaus: Ratatreeneihin voi osallistua, jos on jo osaamista lajiin VOI-MES -tasolle. Tässä ryhmässä ei ole ohjattua koulutusta. Ilmoittautumalla ratatreeneihin, voit osallistua useammalla koiralla. | **KESKIVIIKKO**  RALLY-TOKO RATATREENIT ALO-AVO  18.00 - 19.30  Ryhmäkokoa ei rajoitettu Vastuuhenkilö: Marja Vaittinen  Kuvaus: Ratatreeneihin voi osallistua, jos on jo osaamista lajiin. Tässä ryhmässä ei ole ohjattua koulutusta. Ilmoittautumalla ratatreeneihin, voit osallistua useammalla koiralla. |
| --- | --- |
| **TIISTAI**  AGILITY ALKEISJATKO  18.00 - 19.00/19.30 vkot 21 - 35, heinäkuussa taukoa 3 viikkoa  HUOM! Radan rakennus klo 17.45 alkaen, lämmittelethän koiran jo ennen tätä.  Ryhmäkoko 4-6 koirakkoa  Kouluttaja: Milka Arjakari  Kuvaus: aloitteleville agilitykoirakoille. Kurssilla harjoitellaan erilaisia ohjauksia, kehitetään koiran esteosaamista ja tehdään pieniä ratapätkiä. | **TORSTAI**  AGILITY KISAAVAT VKOT 21 - 27 ja 32 - 35  17.30 - 19.00    Ryhmäkoko 5-6 koirakkoa Kouluttaja: Pasi Partanen  Kuvaus: Kisaavien treeniryhmä  HUOM! Ryhmässä tulee taukoja sääolosuhteiden vuoksi (helle, kaatosade) tai kouluttajan menojen vuoksi. Tämän vuoksi hinta/kerta on muita ryhmiä edullisempi. |

**KEINUMÄEN KENTTÄ, RENKO**

| **MAANANTAI**  KOIRAN KANSSA HARRASTAMISEN PERUSTEET  VKOT 21 - 25  17.30 - 19.00  Vastuuhenkilö: Outi Hälli  Kuvaus: Ryhmän koulutuskerroilla käydään lävitse koiran kouluttamiseen liittyviä perusasioita ja opetellaan eri lajeihin valmentavia perustaitoja. Tällaisia ovat esimerkiksi koiran palkkaamisen oppiminen ja merkityksen ymmärtäminen, erilaisten hyödyllisten temppujen opettelu sekä muihin koiriin totuttelu treenitilanteessa. Ryhmään osallistumisen jälkeen ohjaajien ja koirien valmiuksien toivotaan olevan paremmat osallistua lajikohtaiseen koulutukseen. **Ensimmäinen kerta 19.5. on teoriaa ja tälle kerralle osallistuminen on välttämätöntä.** |
| --- |

**NÄYTTELYTREENIRYHMÄ**

Näyttelytreenejä pidetään keskimäärin kerran viikossa viikoilla 19 - 35. Paikka (mahdollisesti vaihtuva) ja aika ilmoitetaan whatsapp-ryhmässä, johon kaikki ilmoittautuneet liitetään.

**TOTTELEVAISUUSKOULUTUS**

KISAAVIEN TREENIRINKI

Kuvaus: Paikka ja aika ovat vaihtuvia. Ryhmässä ei ole kouluttajaa vaan treenaajat sitoutuvat auttamaan toinen toisiaan treeneissä osaamistasonsa mukaisesti.   
Yhteyshenkilönä Minna Borodulin: [minna.borodulin@gmail.com](mailto:minna.borodulin@gmail.com)

**PENTUKURSSI**

Mahdollisesti tulossa loppukesästä, seuraa ilmoittelua facebook-ryhmässä.

**YLEISTÄ KOULUTUKSISTA**

Ryhmäpaikat ovat ohjaajakohtaisia eli ohjaaja voi osallistua treeneihin millä tahansa koiralla. Kilpailevien ryhmät on tarkoitettu ensisijaisesti aktiivisesti kilpaileville koirakoille. Keskustele kouluttajan kanssa paikkauksista, jos olet epävarma asiasta.

Jokaisen agilityryhmissä käyvän on hankittava vähintään C-lisenssi. **Ilman lisenssiä ei voi osallistua ohjattuun koulutukseen.** E-HKK ei hanki agilitylisenssejä keskitetysti, joten muistathan hankkia lisenssin itse SAGIn sivujen kautta <http://www.agilityliitto.fi/kilpailut/lisenssi/> Ohjatussa agilitykoulutuksessa käyvien ohjaajien on edustettava virallisissa kilpailuissa yhdistystä. Poikkeustapauksissa anottava hallitukselta lupaa (esim. SM-kisajoukkueissa).

Ryhmiin osallistuvilla on talkoovelvoite. Ryhmään pääsyn vaatimuksena on, että jäsenelle on kertynyt kymmenen talkoopistettä per ryhmäpaikka. Vastaanottaessasi ryhmäpaikan menetät käytetyt pisteet. Talkoopistesäännöt löytyvät nettisivuilta kohdasta *Yhdistys -> Talkootoiminta.*

Kennelyskää, ripulia ja muita koirien tartuntatauteja on aika-ajoin liikenteessä, ja harrastuspaikoilla, kuten kaikkialla koirien kokoontuessa taudeilla on oiva tilaisuus levitä. **Sairaan koiran kanssa harjoittelupaikoille tuleminen on ehdottomasti kiellettyä!** Ei siis treeneihin yskivien, ripuloivien tai muuten huolestuttavasti oireilevien koirien kanssa, niin säästytään ikäviltä epidemioilta. Tarttuvien tautien kohdalla (yleisimmin kennelyskä ja nenäpunkki) myös talouden muut koirat tulee pitää karanteenissa vähintään kaksi viikkoa oireiden loppumisen jälkeen. Jos olet epävarma voitko osallistua koirasi kanssa, ole yhteydessä kouluttajaan tai koulutusvastaavaan.

Juoksuisten narttujen kanssa osallistuminen ryhmiin keskustellaan kouluttajan kanssa. Jos estettä osallistumiselle ei ole juoksuiset nartut treenaavat juoksuhousut jalassa ja koiraa ei pidetä kentällä muuta kuin oman suoritusvuoron ajan.

Seuraathan tiedotusta facebook-ryhmässä ”E-HKK – Etelä-Hämeen Koirakerho ry” ja nettisivuilta <https://e-hkk.sporttisaitti.com/> Tiedotamme tulevista talkoomahdollisuuksista, koulutuksista ja tapahtumista nettisivuilla ja ryhmien paikkausvuoroista siellä. Jos estyt tulemasta koulutukseen, voit myydä paikkasi kerhon fb-ryhmässä.